**Mestské zastupiteľstvo v Stupave**

Materiál na rokovanie

Mestského zastupiteľstva v Stupave

dňa 22.06.2017

**Návrh plánu kontrolnej činnosti hlavnej kontrolórky**

**mesta Stupava na II. polrok 2017**

|  |  |
| --- | --- |
| **Predkladá**:  Mgr. Margita Hricová  hlavná kontrolórka | **Materiál obsahuje**:  1. návrh uznesenia  2. dôvodová správa  3. návrh plánu na II. polrok 2017 |
| **Zodpovedná:**  Mgr. Margita Hricová  hlavná kontrolórka |  |
| **Spracovala:**  Mgr. Margita Hricová  hlavná kontrolórka |  |

**Návrh uznesenia:**

Mestské zastupiteľstvo v Stupave

1. schvaľuje:

plán kontrolnej činnosti hlavnej kontrolórky mesta Stupava na II. polrok 2017.

1. poveruje:

hlavnú kontrolórku mesta Stupava na výkon kontroly v súlade so schváleným plánom kontrolnej činnosti.

**Dôvodová správa**

V zmysle § 18f ods. 1 písm. b) zákona Slovenskej národnej rady č. 369/1990 Zb. o  obecnom zriadení v znení neskorších predpisov a o zmene a doplnení niektorých zákonov hlavná kontrolórka mesta predkladá Mestskému zastupiteľstvu v Stupave návrh plánu kontrolnej činnosti na II. polrok 2017.

Súčasťou predloženého materiálu je aj návrh uznesenia poveriť hlavnú kontrolórku   
na výkon kontrolnej činnosti v rozsahu predloženého návrhu plánu kontrolnej činnosti v súlade so zákonom č. 357/2015 Z. z. o finančnej kontrole a audite a o zmene a doplnení niektorých zákonov.

**Návrh plánu kontrolnej činnosti hlavnej kontrolórky mesta Stupava**

**na II. polrok 2017**

V zmysle § 18 f ods. 1 písm. b) zákona č. 369/1990 Zb. o obecnom zriadení v znení neskorších predpisov predkladám Mestskému zastupiteľstvu v Stupave návrh plánu kontrolnej činnosti na II. polrok 2017 s nasledovným zameraním:

**Pravidelné kontroly:**

1. Kontrola plnenia uznesení Mestského zastupiteľstva Stupava podľa § 18 d zákona č. 369/1990 Zb. o obecnom zriadení v  z. n. p. v súlade s Rokovacím poriadkom MsZ Stupava.
2. Kontrola stavu a vývoja dlhu mesta Stupava podľa § 17 ods. 15 zákona č. 583/2004 Z. z. o rozpočtových pravidlách územnej samosprávy. (T: september)

**Ostatné tematické kontroly:**

1. Kontrola zákonnosti a dodržiavania interných predpisov mesta Stupava. (T: júl)
2. Kontrola zákonnosti, účinnosti, hospodárnosti a efektívnosti pri hospodárení s majetkom v obchodnej spoločnosti Technické služby Stupava, s.r.o. za rok 2016 a prvý polrok 2017. (T: august)
3. Kontrola tvorby a použitia sociálneho fondu Mestského úradu v Stupave za rok 2015 a 2016. (T: september)
4. Kontrola hospodárenia v rozpočtovej organizácii mesta Stupava – ZŠ Kpt. J. Nálepku a dodržiavanie súvisiacich predpisov za rok 2015, 2016, 2017 až do ukončenia kontroly. (T: október)
5. Kontrola hospodárenia v rozpočtovej organizácii mesta Stupava – MŠ Marcheggská za rok 2016 podľa zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. (T: november)
6. Kontroly vykonávané na základe uznesení Mestského zastupiteľstva v Stupave alebo na základe podnetov, vlastného uváženia a poznatkov, o ktorých sa hlavná kontrolórka dozvedela pri výkone svojej činnosti v zmysle zákona č. 369/1990 Zb. o obecnom zriadení.

**Ďalšia činnosť a úlohy vyplývajúce z § 18f zákona o obecnom zriadení:**

1. Vypracovanie odborného stanoviska k návrhu rozpočtu mesta Stupava na rok 2018 v zmysle § 18 f ods. 1 písm. c) zákona č.369/1990 Zb. o obecnom zriadení v  z. n. p. (T: december)
2. Vypracovanie návrhu plánu kontrolnej činnosti na I. polrok 2018. (T: december)
3. Zvyšovanie odbornej kvalifikácie, účasť na odborných školeniach a seminároch.

V zmysle predloženého návrhu plánu kontrolnej činnosti nemusí byť dodržané poradie vykonávania jednotlivých kontrol. Zmeny vo výkone kontroly môžu nastať v závislosti od kontrolovanej problematiky, závažnosti a množstva zistených nedostatkov a z toho vyplývajúceho časového rozsahu jednotlivých kontrol ako aj z dôvodu, že sa môžu vyskytnúť okolnosti, na základe ktorých bude potrebné vykonať iné neplánované kontroly.

Návrh plánu kontrolnej činnosti hlavnej kontrolórky mesta Stupava na II. polrok 2017 bude prerokovaný na zasadnutí Mestského zastupiteľstva v Stupave dňa 22. júna 2017 a bude zverejnený na webovej stránke mesta a na všetkých úradných tabuliach v meste Stupava najneskôr 15 dní pred prerokovaním v zastupiteľstve.

Predkladá: Mgr. Margita Hricová, hlavná kontrolórka mesta Stupava

V Stupave, dňa 5. júna 2017